Diari Oficial de la Generalitat Valenciana


Sumari del DOGV 4472, del 02-04-2003 (2003/3332)

Informació pública dels documents d'homologació modificativa, dels plans parcials de millora, de l'avantprojecte d'urbanització i dels programes d'actuació integrada de cada un dels sectors, est i oest de l'àrea SUPN-2, Cotes Altes, del vigent Pla General d'Ordenació Urbana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3332


Organisme emissor
:   Ajuntament d'Alcoi

Tipus de document
:   Anunci

Informació pública dels documents d'homologació modificativa, dels plans parcials de millora, de l'avantprojecte d'urbanització i dels programes d'actuació integrada de cada un dels sectors, est i oest de l'àrea SUPN-2, Cotes Altes, del vigent Pla General d'Ordenació Urbana. [2003/Q3332]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber:
  
Que el Ple d'aquest ajuntament, en la sessió del dia 20 de desembre de 2002, va acordar sotmetre a informació pública, mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, pel termini d'un mes, a comptar des de l'última publicació de l'edicte, els documents d'homologació modificativa, els plans parcials de millora, l'avantprojecte d'urbanització i els programes d'actuació integrada de cadascun dels dos sectors, est i oest, de l'àrea SUNP-2, Cotes Altes, del vigent Pla General d'Ordenació Urbana d'Alcoi.
  
La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se, necessàriament en una plica tancada, dins del termini dels cinc dies següents a la finalització del termini anterior. L'acte d'obertura de pliques es realitzarà el dia següent hàbil a l'acabament del termini de presentació (tot això d'acord amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística).
  
Durant el període d'informació pública es podran formular les al·legacions que convinguen als drets dels particulars, i es podrà consultar la documentació al Departament d'Urbanisme d'aquest ajuntament, de 09.00 a 14.00 hores, els dies hàbils d'oficina. Ja que es tracta d'homologació modificativa, l'adjudicació del programa i els seus efectes jurídics queden supeditats a l'aprovació definitiva de l'instrument d'homologació per l'autoritat competent, sense l'acreditació de la qual l'adjudicació tindrà caràcter provisional.
  
Trametre un avís d'aquest acord, abans de la seua publicació, als qui consten al Cadastre com a titulars de drets afectats per la tramitació dels programes.